Okresná prokuratúra Zvolen 
Trhová 1, 960 19 Zvolen 1 	

Sp. zn. : 1 Pv 369/11/6611	Zvolen, 25.1.2012
EEČ : 2-51-3-2012

U Z N E S E N I E

Trestná vec:	obvinený XXXXX 
Prečin:	výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Zvolen
Rozhodnutie:
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
 pre prečin výtržníctva podľa § 364 ods. 1 písm. a/ Tr. zákona,  ktorého sa dopustil ak, že dňa 09. 07. 2011 v čase okolo 15. 0 h v Detve, okres Detva, v areály amfiteátra folklórnych slávností bezdôvodne slovne a fyzicky napádal pracovníkov, ktorí zabezpečovali chod zábavných autíčok tak, že XXXXX trvale bytom XXXXX, XXXXX nadával do píč a kuriev, následne vyzýval XXXXX, XXXXX trvale bytom XXXXX, XXXXX do bitky, následne k ním prišiel XXXXX, XXXXX, trvale bytom XXXXX, XXXXX, ktorého jedenkrát udrel nad zápästie nezistenej ruky, kde mu nespôsobil zranenie vyžadujúce lekárske ošetrenie, kde po tomto sa chcel znovu so všetkými biť, zobral napájaciu tyč od autíčok a túto hodil do neďalekých stojacich neznámych ľudí, ktorých však nezasiahol, potom sa presunul vedľa autodromu autíčok, kde po zemi začal vytrhávať drevené kolíky, ktoré vytyčovali cestu a tieto začasl hádzať po okolitých ľuďoch, pričom jeden z týchto kolíkov zranil neznámeho občana na lakti,
Právna veta:
Podľa § 215 ods. 1 písmeno e/ Tr. poriadku zastavujem trestné stíhanie, pretože obvinený nebol v čase činu pre nepríčetnosť trestne zodpovedný.
Odôvodnenie:
Poverený príslušník OO PZ XXXXX uznesením zo dňa 09.07.2011 pod sp. zn. ORP-1518/DT-ZV-2011 podľa § 199 ods. 1 Tr. poriadku začal a súčasne podľa § 206 ods. 1 Tr. poriadku vzniesol obvinenie XXXXX, v Humennom, bytom XXXXX, XXXXX, pre prečin výtržníctva podľa § 364 ods. 1 písm. a/ Tr. zákona pre prečin výtržníctva podľa § 364 ods. 1 písm. a/ Tr. zákona,  ktorého sa dopustil ak, že dňa 09. 07. 2011 v čase okolo 15. 0 h v Detve, v areály amfiteátra folklórnych slávností bezdôvodne slovne a fyzicky napádal pracovníkov, ktorí zabezpečovali chod zábavných autíčok tak, že XXXXX trvale bytom XXXXX, XXXXX nadával do píč a kuriev, následne vyzýval XXXXX, XXXXX, trvale bytom XXXXX, XXXXX do bitky, následne k ním prišiel XXXXX, XXXXX, trvale bytom XXXXX, XXXXX, ktorého jedenkrát udrel nad zápästie nezistenej ruky, kde mu nespôsobil zranenie vyžadujúce lekárske ošetrenie, kde po tomto sa chcel znovu so všetkými biť, zobral napájaciu tyč od autíčok a túto hodil do neďalekých stojacich neznámych ľudí, ktorých však nezasiahol, potom sa presunul vedľa autodromu autíčok, kde po zemi začal vytrhávať drevené kolíky, ktoré vytyčovali cestu a tieto začal hádzať po okolitých ľuďoch, pričom jeden z týchto kolíkov zranil neznámeho občana na lakti.

V priebehu prípravného konania bol vypočutý obvinený XXXXX, ktorý vo svojej výpovedi uviedol, že veci, ktoré sa mu kladú za vinu urobil v sebaobrane. Dňa 09. 07. 2011 sa nachádzal pri autíčkach v areály amfiteátra na Podpolianskych slávnostiach v Detve. Išiel si kúpiť žeton na jednu jazdu, pričom pani mu vydala 48,-- Euro. urobil jazdu na autičkách a požiadal prevádzkovateľov, ktorým dával peniaze, že chce ešte jednu jazdu, pričom ostal sedieť v autíčku. prevádzkovateľ mu povedal, že si má ísť kúpiť žetón do stánku. Povedal  mu, že to nie je logické, že sedí v aute a má si ísť kúpiť lístok a prísť naspäť a zase čakať na auto, pričom obsluha mu vulgárne vynadala. potom prišla ku ním pani XXXXX a začal mu nadávať a ukázala mu rukou, že má odísť. Na to jej povedal, že " ty larva jedna". Potom hodil medzi autičká 3,-- Eura a povedal, že máte jedno euro navyše, nech mu kúpia žetón. Potom sa tam zbehli asi 4 až 5 ľudia a chceli ho fyzicky vyhodiť z autička von. Dostal dva údery do hlavy a tretí úder do zadu nad ľavé ucho. Všetky údery boli päsťami, ale kto ho udrel uviesť nevedel. Po tom ako bol napadnutý sa bránil, zobral napájaciu tyč z autíčka a hodil ju po ľuďoch, čo ho prepadli. Takisto je pravda, že začal vyťahovať drevené kolíky a jeden z tých kolíkov hodil do ľudí, pričom trafil neznámu osobu.

V rámci prípravného konania bola ku skutku vypočutá svedkyňa -  pošk. XXXXX, ktorá uviedla, že dna 09. 07. 2011 v čase okolo 15. 00 h prišiel kúpiť jednu jazdu podnapitý pán a hneď po príchode povedal, že chce jednu jazdu a hodil do nej bankovku v hodnote 50,-- Eur. Vydala mu 48,-- Eur, tieto si zobral, nasadol do autička a absolvoval jednu jazdu. Po skončení jazdy odmietol vystúpiť aj napriek upozorneniu zamestnanca XXXXX. Potom ho odstavil na bok dráhy a zložil mu dole tyč s drôtikom, cez ktorú sa napája autíčko. Pán sedel v autíčku asi 15 - 20 minút a odmietol z neho vystúpiť. Potom k nemu prišiel XXXXX a slšune mu hovril, aby vyšiel z autíčka. Opitý pán mu, ale vulgárne nadával, následne tam prišla aj svedkyňa a žiadala ho, aby odišiel na čo aj jej vulgárne nadával. Následne XXXXX chytil toho muža za ruku a chcel ho vytiahnuť z auta von. Chcel sa biť aj s okolitými návštevníkmi, stále opakoval slová, poď sa biť. Následne mu XXXXX chytil ruky , aby mu neublížil, vtedy prišiel k ním aj XXXXX st., ktorého tento pán udrel do oblasti ľavej ruky nad zápästie, následne sa chcel biť aj s okolitými ľuďmi, zobral napájaciu tyč od autíčka a hodil ju po nejakých ľuďoch, pričom nikoho nezranil. Potom zišiel dole z autodromu a začal vytrhávať drevené kolíky zo zeme a hádzal ich do okolitých ľudí, potom prišla polícia.

Ostatní svedkovia a to XXXXX st. a XXXXX ml. potvrdili skutočnosti uvádzané svedkyňou XXXXX.

V rámci prípravného konania bol vyšetrený znalcami z odboru zdravotníctva, odvetvia psychiatria XXXXX a XXXXX aj duševný stav obv. XXXXX, kde znalci jeho vyšetrením zistili, že správanie obvineného v inkriminovanom období bolo paticky motivované, bolo zapríčinené choromyseľným úsudkom, stratou kritickosti. Jeho ovládacie ako i rozpoznávacie schopnosti boli výrazne narušené, nebol schopný rozpoznať ani ovládať svoje protispoločenské správanie. Obvinený sa lieči pre bipolárnu afektívnu poruchu a v čase dekompenzácie, čo bolo v období spáchania trestného činu, ako i v čase znaleckého vyšetrenia nechápe zmysel trestného konania, výraznou mierou je znížená spôsobilosť na právne úkony ako i spôsobilosť náležite sa brániť na právne úkony. Neboli zistené žiadne známky závislosti na alkohole ako ani na iných omamných alebo psychotropných látkach, znalci doporučujú realizovať ústavnú psychiatrickú ochranú liečbu. 

S poukazom na uvedené bolo preto rozhodnuté podľa § 215 ods. 1 písm. e/ Tr. poriadku a trestné stíhanie obvineného XXXXX bolo zastavené, nakoľko nebol v čase činu pre nepríčetnosť trestne zodpovedný.	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. František Judiak
prokurátor